laion/Wikipedia-Exotic huggingface dataset:
מיכאיל קלודט

מיכאיל קלודט (ברוסית: Михаил Константинович Клодт; ‏1832–1902) היה צייר רוסי אימפריאלי ריאליסטי. מיכאיל קלודט נולד למשפחה האמנותית של הברונים קלודט פון יורגנבורג, אביו קונסטנטין קלודט היה חרט העץ הרוסי הראשון, דודו פיטר קלודט פון יורגנבורג היה פסל רוסי מפורסם. הוא למד ציור בסנט פטרבורג, ולאחר מכן באקדמיה הקיסרית לאמנויות (1851–1858). לאחר שקיבל מדליית זהב גדולה הוא קיבל מלגה לשלוש שנים ללימודי ציור בצרפת, שווייץ ואיטליה אך נטש אותם תוך שנה. הוא התלונן שהנופים הזרים לא עוררו בו השראה ושאסכולת הציור הצרפתית והאיטלקית נחותה מהרוסית. לאחר חזרתו קיבל קלודט רשות להשתמש בשאר כספי המלגה למסעות ברוסיה. בשנת 1863 קיבל קלודט הכרה על ציורו "דרך בסתו". שבחים רבים זכתה יצירתו "בשדה" (1872) ו"נוף היער בצהריים" (1878). מבקרים ציינו את התמסרותו לנוף הרוסי, תשומת הלב לפרטים קטנים ולפרספקטיבה הטובה. מנגד, מבקר האמנות ולדימיר סטאסוב ציין את הנטורליזם הקטנוני ואת "המעקב האובססיבי אחרי המציאות" ביצירות רבות של קלודט. כדוגמה לאובססיה כזו הוא ציין את הציור "פרות שותות" (1879). בהתמסרותו לנוף הרוסי והן בנטורליזם קלודט היה כנראה הושפע מהצייר איוואן שישקין. בשנת 1871 קלודט התחיל ללמד באקדמיה לאמנות ובשנת 1873 מונה לפרופסור. בין תלמידיו היה מיכאילו ברקוס וציירים נוספים. מיכאיל קלודט היה חבר מייסד של תנועת הנודדים (פרדוויז'ניקי), אך הם לא ראו בו לחלוטין אחד מהם. הפער נבע בחלקו מהביקורות הנוקבות מצד קלודט ובחלקו בגלל שהוא שמר על פרופסורה באקדמיה הקיסרית לאמנויות (1871–1886). לאחר הביקורת הנוקבת במיוחד של קלודט על ארכיפ קוינג'י, קלודט נאלץ להיפרד מהנוודים. עד מהרה פרש גם מהאקדמיה. קלודט לא צייר שום דבר בעל ערך לאחר שנות ה-70. הוא היה חצי עיוור ושבור כלכלית, ומת ב-1902. מדיה וקבצים בנושא מיכאיל קלודט בוויקישיתוף Клодт фон-Юренсбург (художники), www.rulex.ru КЛОДТ Михаил Константинович. Портрет Е. С. Авдулиной. 1822. Масло, staratel.com Digital Museums Canada Decommissions the Virtual Museum of Canada Website, Digital Museums Canada (ב־Canadian English)
מיכאל פרייליך

מיכאל פרייליך (Michael Freilich; נולד ב-17 באפריל 1980) הוא פוליטיקאי יהודי-בלגי, חבר במפלגת הברית הפלמית החדשה (N-VA). בעבר היה עורך ראשי של הירחון היהודי בשפה הפלמית 'Joods Actueel' (אנ'). פרייליך, יליד אנטוורפן, הוא בן לאב בריטי ולאם בלגית, טרי דווידס, עורכת אחראית של העיתון Joods Actueel. פרייליך סיים את התיכון באנטוורפן, למד בישיבה בלונדון. אחר כך למד במכון לב בירושלים וקיבל תואר בשיווק. אחר כך למד במכללת תומאס אדיסון בניו ג'רזי וקיבל תואר בניהול עסקים. בין השנים 2000-2001 שימש כדובר 'הוועדה העולמית לצדק ושלום'. בשנים 2002–2004 ניהל פרויקטים בחברת הטלפונים הבלגית Tellink. בשנים 2004–2005 שימש כמנהל פיתוח עסקי בחברת הטכנולוגיה NDL.net. בין 2008 ל-2010 היה מנהל פיתוח עסקי בחברת הטכנולוגיה Europesales ובין 2009 ל-2011 מנהל תקשורת בחברת השיווק Infinity Belgium. ב-2012 הקים חברת חלונות, החברה נסגרה ב-2016. בין 2007 ל-2019 פרייליך היה העורך הראשי של Joods Actueel. בתפקיד זה הוצג לא פעם כדובר הקהילה היהודית. בבחירות הפדרליות בבלגיה של 2019, פרייליך הוצב במקום החמישי ברשימת הבית עבור מפלגת N-VA, בשביל כך הוא התפטר מתפקידו כעורך הראשי של Joods Actueel. הוא נבחר עם 12,829 קולות העדפה וה-N-VA זכתה ב-24 מושבים, מה שהפך אותה לקבוצה הפוליטית הגדולה ביותר. בכך היה פרייליך ליהודי הדתי הראשון בלשכת הנבחרים. הסכסוך הישראלי-פלסטיני: פרייליך הצהיר כי הוא אומנם איננו ישראלי, אך יש לו קשר רגשי ורוחני עם ישראל. פרייליך ציין שהוא פרו-ישראלי וגם פרו-פלסטיני. הוא גם מאמין שלפלסטינים יש זכות לשלום ולהגדרה עצמית, ולכן הוא בעד פתרון שתי המדינות. איראן: פרייליך ידוע כמתנגד חריף לאיראן, וארגן הפגנות נגד משא ומתן של ממשלת בלגיה עם איראן על שחרור מחבל איראני. נשוי לאשה בריטית, ואב לארבעה. מיכאל פרייליך, ברשת החברתית אקס (טוויטר) בבחירות בבלגיה נהוג, שהפריימריז מתקיים בבחירות עצמן. כל אזרח מצביע בקלפי, על מחשב מיוחד, למפלגה מסוימת, ומציין על המחשב אילו מועמדים מתוך המפלגה הוא מעדיף. ההצבעות האלה קובעות את מעמדו של המועמד בתוך המפלגה. ציקי ברנדוין, חבר הפרלמנט החרדי הפגין נגד שחרור מחבל איראני, באתר כיכר השבת, ‏18 ביולי 2022
שמואל ברליאנט

שמואל ברליאנט (1905 - 26 בינואר 1972) היה רב אמריקאי ונשיא הסתדרות הרבנים דאמריקה. נולד בריצ'מונד, וירג'יניה בשנת 1905. בשנת 1929 הוסמך לרבנות לאחר לימוד בישיבת רבי יצחק אלחנן בישיבה יוניברסיטי. למד תואר ראשון בקולג' העירוני של ניו יורק וסיים תואר שני בשנת 1938 באוניברסיטת קולומביה. בשנת 1968 מונה לדוקטור לתאולוגיה בישיבה יוניברסיטי. בשנים 1950–1952 כיהן כנשיא הסתדרות הרבנים דאמריקה. בזמן מלחמת קוריאה סייע בארגון גיוס מרצון של אנשי דת, הגיוס אומץ גם על ידי מוסדות אורתודוקסים גדולים. כמו כן שימש כחבר בוועדת הדת של הועדה הלאומית לרווחה יהודית (אנ'). הוא גם היה יו"ר ועדת החברות של המועצה, ועדת הכשרות ובית הדין לכבוד. הוא היה יושב ראש הוועדה היהודית לצופים וייעץ לוועדה הדתית של הצופים באמריקה. הרב ברליאנט היה רבה של קהילת תפארת ישראל, ג'קסון הייטס, ניו יורק, במשך 38 שנים. נישא למרים פלנצר (לשעבר) ונולדו להם בן ושתי בנות. נפטר ב-26 בינואר 1972 בניו יורק. Rabbi Isaac Elchanan Theological Seminary and Yeshiva College Pre 1934, bklyn-genealogy-info.stevemorse.org Orthodox Young Rabbis Are Urged to Enlist As Chaplains in American Armed Forces - Jewish Telegraphic Agency, Jewish Telegraphic Agency, ‏2 באוגוסט 1950 Rabbi Samuel Berliant Dies at 67 - Jewish Telegraphic Agency, Jewish Telegraphic Agency, ‏5 בundefined 1972
קונסטנטינוס סוטריו

קונסטנטינוס סוטריו (ביוונית: Κωνσταντίνος Σωτηρίου, נולד ב-21 ביוני 1996 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת בני סכנין ובנבחרת קפריסין. סוטריו החל את הקריירה המקצוענית שלו באולימפיאקוס ניקוסיה. ב-15 בינואר 2014 ערך את הופעת הבכורה שלו בקבוצה הבוגרת של המועדון, בהפסד 6-0 לדוקסה קאטוקופיה במסגרת הסיבוב השני של הגביע הקפריסאי. ב-21 באוגוסט 2017 ערך את הופעת הבכורה שלו בליגת העל הקפריסאית, בתיקו 0-0 נגד דוקסה קאטוקופיה במסגרת המחזור הראשון בליגה לעונת 2017/2018. ב-20 בדצמבר הבקיע את שער הבכורה שלו במועדון, בניצחון 3-2 על אתניקוס אחנס במסגרת המחזור ה-17 בעונה זו. בסך הכל ערך סוטריו 34 הופעות ליגה בעונת 2017/2018, בהן הבקיע שני שערים. ב-1 ביולי 2018 חתם באנורתוסיס פמגוסטה מליגת העל הקפריסאית. ב-12 ביולי ערך את הופעת הבכורה שלו במועדון, בניצחון 2-1 על לאצ'י במסגרת הסיבוב הראשון של מוקדמות הליגה האירופית לעונת 2018/2019. שבוע לאחר מכן ערך את הופעתו השנייה והאחרונה במדי המועדון, בהפסד 1-0 במשחק הגומלין, שהביא להדחתה של אנורתוסיס פמגוסטה. ב-3 בינואר 2019 הושאל למשך חצי עונה לדוקסה קאטוקופיה מליגת העל הקפריסאית. ב-5 בינואר ערך את הופעת הבכורה שלו במועדון, בהפסד 2-1 לאפואל ניקוסיה במסגרת המחזור ה-15 בליגה לעונת 2018/2019. בסך הכל ערך 11 הופעות ליגה במהלך תקופת ההשאלה. ב-30 באוגוסט 2019 חזר סוטריו לאולימפיאקוס ניקוסיה. הוא שיחק במועדון במשך שתי עונות, בהן ערך 36 הופעות ליגה והבקיע שני שערים. ב-1 ביולי 2021 חתם סוטריו בא.א.ל. לימסול מליגת העל הקפריסאית. ב-29 ביולי ערך את הופעת הבכורה שלו במועדון, בניצחון 1-0 על ולזניה שקודרה במסגרת הסיבוב השני של מוקדמות הקונפרנס ליג לעונת 2021/2022. ב-26 בספטמבר ערך את הופעת הבכורה שלו במועדון במסגרת הליגה, בהפסד 1-0 לאפולון לימסול במסגרת המחזור הרביעי בליגה לעונת 2021/2022. הוא ערך 17 הופעות ליגה בעונה זו. ב-2 באוגוסט 2022 הושאל להפועל חיפה מליגת העל הישראלית. ב-27 בינואר 2024 חתם בבני סכנין. ב-24 במרץ 2021 ערך סוטריו את הופעת הבכורה שלו בנבחרת קפריסין, בתיקו 0-0 נגד נבחרת סלובקיה במסגרת מוקדמות מונדיאל 2022. קונסטנטינוס סוטריו, באתר Transfermarkt קונסטנטינוס סוטריו, באתר Soccerway קונסטנטינוס סוטריו, באתר National Football Teams קונסטנטינוס סוטריו, באתר FootballDatabase.eu דורון בן דור, ‏סויטיריו והחלוץ קלאדיו ספינלי חתמו בבני סכנין, באתר ONE‏, 27 בינואר 2024
See You Again

האם התכוונתם ל... See You Again (שיר של ויז קאליפה) See You Again (שיר של מיילי סיירוס) See You Again (שיר של קארי אנדרווד) See You Again (שיר של טיילר, דה קריאייטור)
צ'ימה מונקה

אנוואצ'וקוו איהוקוומרה צ'ימה מונקה (באנגלית: Nwachukwu Iheukwumere Chima Moneke; נולד ב-24 בדצמבר 1995), הידוע בעיקר כצ'ימה מונקה, הוא כדורסלן ניגרי המשחק בעמדת הפאוור פורוורד בסאסקי בסקוניה מליגת העל הספרדית והיורוליג ובנבחרת ניגריה. מונקה נולד באבוג'ה, ניגריה, אך גדל בקנברה, אוסטרליה, שם החל לשחק בתיכון. ב-2013, הוא נרשם למכללת Northeast Community College, שם שיחק שתי עונות (2013–2015), ובשנייה רשם 17 נקודות, 12.1 ריבאונדים ושתי חסימות למשחק. המספרים שלו אפשרו לו לעבור לאוניברסיטת קליפורניה בדייוויס. לאחר עונת ה"רד שירט" שלו, בעונת 2016/17 הוא העמיד ממוצעים של 14.6 נקודות, 9.5 ריבאונדים ו-1.4 חסימות למשחק. בעונה הבאה הוא רשם 18.4 נקודות, 9.6 ריבאונדים ו-1.1 חסימות בממוצע ב-21 משחקים. לאחר שלא נבחר בדראפט ה-NBA ‏2018 חתם מונקה על החוזה המקצועי הראשון שלו ברואן מטרופול בסקט מה-LNB Pro B, הליגה הצרפתית השנייה. בנובמבר 2018 הוא עזב את רואן וחתם בדניין ולטייר באסקט, גם היא מליגת המשנה בצרפת. הוא העמיד ממוצעים של 14.3 נקודות, 6.6 ריבאונדים ו-1.7 אסיסטים ב-27 משחקים בקבוצה. בעונת 20/2019 הוא חתם בבליירס דה קמפר מה-LNB Pro B, בה העמיד ממוצעים של 15.8 נקודות, 6.75 ריבאונדים ו-1.7 אסיסטים למשחק. בעונת 2020/21 הוא חתם באורליאן מה-LNB Pro A, הליגה הצרפתית הבכירה, והעמיד במדיה ממוצעים של 12.5 נקודות, 6 ריבאונדים, 1.8 אסיסטים וכמעט חסימה אחת ב-21 משחקים. ב-13 ביולי 2021 הוא חתם על חוזה לשנה בבאסקט מנרסה מהליגה הספרדית. הוא הגיע עם מנרסה לגמר עונת 2021/2022 בליגת האלופות בכדורסל, ונבחר ל-MVP של העונה הסדירה ולחמישיית העונה. ב-18 ביולי 2022 חתם בסקרמנטו קינגס מליגת ה-NBA, ושיחק גם בקבוצת ליגת הפיתוח שלה, סטוקטון קינגס. ב-16 בינואר 2023 חתם במונקו, הגיע איתה לפיינל פור היורוליג 2023 וזכה איתה באליפות צרפת בכדורסל. ב-19 ביולי חתם בסאסקי בסקוניה מליגת העל הספרדית והיורוליג. מונקה ערך את הופעת הבכורה שלו בנבחרת ניגריה ב-2020, ושיחק בשלושה משחקי מוקדמות אפרובאסקט. בשנת 2021 הוא זומן לסגל המוקדם לטורניר הכדורסל באולימפיאדת טוקיו. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA "Chima Moneke, l'ailier de l'OLB, est entré dans l'histoire du basket cette nuit". larep.fr (בצרפתית). 11 ביולי 2021. נבדק ב-13 ביולי 2021. {{cite news}}: (עזרה) "Chima Moneke reportedly in advanced talks to join BAXI Manresa". ספורטנדו. נבדק ב-13 ביולי 2021. {{cite news}}: (עזרה) עובר לצרפת: צ'ימה מונקה חתם במונאקו, באתר ערוץ הספורט, 16 בינואר 2023 מונקה חתם בבאסקוניה, קורנלי במונאקו, באתר ערוץ הספורט, 19 ביולי 2023
יחיא עטיית אללה

יחיא עטיית אללה אל-אדריסי (בערבית: يحيى عطية الله الإدريسي; נולד ב-2 במרץ 1995) הוא כדורגלן מרוקאי המשחק בעמדת המגן השמאלי בווידאד קזבלנקה ובנבחרת מרוקו. עטיית אללה החל את הקריירה שלו באולימפיק אספי מליגת העל המרוקאית, בה שיחק בשנים 2014–2019. ב-8 ביולי 2019 עבר לוולוס, העולה הטרייה לליגת העל היוונית. ב-1 בינואר 2020 שב לליגת העל המרוקאית, וחתם באלופה, וידאד קזבלנקה. בתום העונה סיימה הקבוצה במקום השני, במרחק נקודה אחת מהאלופה רג'א קזבלנקה, אך הצליחה לזכות באליפות בעונות 2020/2021 ו-2021/2022. בתום עונת 2021/2022 זכה עם הקבוצה גם בליגת האלופות האפריקאית. במרץ 2022 זומן לראשונה לסגל נבחרת מרוקו לקראת צמד משחקי מוקדמות מונדיאל 2022 נגד הרפובליקה הדמוקרטית של קונגו. ב-29 במרץ 2022 ערך את הופעת הבכורה שלו בנבחרת, כשעלה כמחליף ושיחק 9 דקות בניצחון נבחרתו 4–1 על הרפובליקה הדמוקרטית של קונגו. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. וידאד קזבלנקה אליפות (2): 2020/2021, 2021/2022 ליגת האלופות האפריקאית (1): 2021/2022 יחיא עטיית אללה, באתר Transfermarkt יחיא עטיית אללה, באתר Soccerway יחיא עטיית אללה, באתר WorldFootball.net יחיא עטיית אללה, באתר National Football Teams יחיא עטיית אללה, באתר FootballDatabase.eu لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
וואי (נהר)

הנהר וואי (באנגלית: River Wye, בוולשית: Afon Gwy) הוא נהר הזורם בדרום-מזרח ויילס. באורך של כ-250 ק"מ, הוואי הוא הנהר הרביעי באורכו בבריטניה וברובו הוא מהווה את הגבול הדרומי בין ויילס לאנגליה. מוצא הנהר הוא ברכס הרי קמבריה, משם הוא ממשיך וזורם לכיוון דרום-מזרח. לאחר שהנהר עובר במסלולו את ריידר וניוברדג'-און-הוואי, הוא משנה את מסלולו לכיוון צפון-מזרח סמוך לחלק הצפוני של הפארק הלאומי ברקון ביקונס, לאחר שהוא עובר דרך היי-און-וואי הוא עובר לאורך ובעצם מהווה את הגבול בין אנגליה לוויילס במסלול מזרחי. לאחר שהוואי עובר את העיר הרפורד הוא משנה שוב את מסלולו לכיוון דרום במסלול מתעקל העובר דרך עמק הוואי (התחתון), הוא עובר דרך העיר מונמות' ולבסוף מתחבר לשפך נהר הסוורן בצ'פסטו לא רחוק מתעלת בריסטול. עמק הוואי, בחלקו הדרומי של הנהר, כולל מספר רב של אזורי טיול ואתרי תיירות ומוגדר כאזור יופי טבעי יוצא דופן (AONB), כאשר חלקו המזרחי באנגליה והמערבי בוויילס. מדיה וקבצים בנושא וואי בוויקישיתוף וואי, באתר אנציקלופדיה בריטניקה (באנגלית)
נורה ג'רוטו

נורה ג'רוטו טנוי (באנגלית: Norah Jeruto Tanui; בקזחית: Норах Джеруто Тануй; נולדה ב-2 באוקטובר 1995) היא אתלטית קזחית ילידת קניה, אלופת העולם (יוג'ין 2022) ואלופת אפריקה (דרבן 2016) בריצת 3000 מטר מכשולים. עד לשנת 2022 ייצגה את קניה, והחל משנה זו עברה לייצג את קזחסטן. ג'רוטו נולדה וגדלה בקניה. באליפות אפריקה שנערכה בשנת 2016 בדרבן שבדרום אפריקה זכתה ג'רוטו במדליית זהב בריצת 3000 מטר מכשולים בשיא אליפות חדש של 9:25.07 דקות. בשנת 2022 עברה לייצג את קזחסטן, והחלה להתאמן במועדון האתלטיקה המקומי אלטאי. באליפות העולם שנערכה ביוג'ין, אורגון, ארצות הברית ב-20 ביולי 2022 זכתה במדליית זהב בריצת 3000 מטר מכשולים בשיא אישי חדש ובשיא אליפות חדש של 8:53.02 דקות, לפני ורקוהה גטצ'או מאתיופיה שקבעה שיא לאומי חדש של 8:54.61 דקות ומקידס אבבה מאתיופיה שקבעה שיא אישי חדש של 8:56.08 דקות. ריצת 3000 מטר מכשולים: 8:53.02 דקות (2022) נורה ג'רוטו, באתר התאחדות האתלטיקה הבין-לאומית נורה ג'רוטו, באתר ליגת היהלום נורה ג'רוטו, באתר Track and Field (נשים)
אנאס זניתי

אנאס זניתי (בערבית: أنس الزنيتي; נולד ב-28 באוקטובר 1988) הוא כדורגלן מרוקאי המשחק בעמדת השוער ברג'א קזבלנקה ובנבחרת מרוקו. עטיה אללה החל את הקריירה שלו בקבוצת הנוער של מגרב פאס מליגת העל המרוקאית, ובשנים 2006–2013 שיחק בקבוצה הבוגרת. בשנת 2011 זכה עם הקבוצה בגביע הקונפדרציה האפריקאי, ובשנת 2012 זכה בסופר קאפ האפריקאי. ביוני 2013 חתם באיי.אס. פאר, גם היא מליגת העל המרוקאית. ב-26 במאי 2015 חתם ברג'א קזבלנקה. בעונת 2019/2020 זכה עם הקבוצה באליפות, לאחר שצברה נקודה אחת יותר מהאלופה והיריבה העירונית וידאד קזבלנקה. ב-8 בינואר 2013 ערך את הופעת הבכורה שלו בנבחרת מרוקו במשחק נגד זמביה. במקביל הוא משחק במרוקו א', הנבחרת בה משחקים שחקנים מהליגה המקומית בלבד ועימה זכה באליפות האומות האפריקאיות ב-2018 וב-2020. מגרב פאס גביע הקונפדרציה האפריקאי (1): 2010/2011 הגביע המרוקאי (1): 2011 הסופר קאפ האפריקאי (1): 2011/2012 רג'א קזבלנקה אליפות (1): 2019/2020 הגביע המרוקאי (1): 2017 גביע UNAF למועדונים (1): 2015 גביע האלופות למועדונים ערביים (1): 2020 גביע הקונפדרציה האפריקאי (2): 2017/2018, 2020/2021 הסופר קאפ האפריקאי (1): 2018/2019 מדיה וקבצים בנושא אנאס זניתי בוויקישיתוף אנאס זניתי, באתר Transfermarkt אנאס זניתי, באתר Soccerway אנאס זניתי, באתר WorldFootball.net אנאס זניתי, באתר National Football Teams אנאס זניתי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנאס זניתי".
יהונתן גוטליב

יהונתן גוטליב (נולד בי"ט בשבט ה'תשנ"ו ; 9 בפברואר 1996) הוא עיתונאי ישראלי, ששימש ככתב לענייני דתות של אתר ערוץ 7. יהונתן גוטליב נולד בירושלים וגדל בבית שמש. הוא למד בישיבה התיכונית בני צבי בבית אל ולאחר מכן בישיבה הגבוהה בבית אל. את שירותו הצבאי עשה בחיל התותחנים במסגרת ישיבת הסדר. גוטליב החל את דרכו בתקשורת בתחילת שנת 2019 ככתב בערוץ 7, שם הוא משמש ככתב לענייני דתות. במאי 2021 במהלך מבצע שומר החומות חשף גוטליב כי חברת סלקום מתכננת שביתת מחאה וקריאה לסולידריות ביום בו מתקיימת שביתת ערביי ישראל כתמיכה בתושבי רצועת עזה. חשיפתו זו חוללה סערה ציבורית רחבה במהלכה קראו חברי כנסת ומובילי דעת קהל לחרם צרכנים על החברה. הפרסום גרם לגל ענק של עזיבת לקוחות את סלקום. במאי 2022 פרסם כי שופטת ביהמ"ש המחוזי בת"א השופטת מיכל אגמון גונן אישרה את השתתפותה בכנס של האגודה לזכויות האזרח, לכאורה בניגוד לכללי האתיקה לשופטים, בעקבות הפרסום ולחץ שהפעילו פוליטיקאים וארגוני ימין, הורתה נשיאת בית המשפט העליון אסתר חיות לשופטת אגמון גונן לפנות לוועדת האתיקה לשופטים, שאסרה על השתתפותה בכנס ובעקבות כך הודיעה השופטת מיכל אגמון גונן על ביטול השתתפותה בכנס. ביוני 2022 חשף כי בשב"ס שוקלים לממן ניתוח אף קוסמטי למחבלת שביצעה בשנת 2015 פיגוע תופת במהלכו נפגעה באפה בעוד שלשוטר שנפצע באותו הפיגוע לא אושרו ניתוחים קוסמטיים. הפרסום עורר סערה וזעם בציבור הישראלי ובעקבות המאבק הציבורי הודיע שב"ס כי לא יממן את הניתוח. ביוני 2022 פרסם כי בתיאטרון 'הפרינג' בבאר שבע עתידה לעלות ההצגה 'אינסטינקט בסיסי' שמבוססת על עדויות שניתנו לארגון שוברים שתיקה. בעקבות הפרסום התעורר לחץ ציבורי נגד הופעת ההצגה בתיאטרון עירוני ובסופו של דבר החליטה הנהלת התיאטרון להורות על ביטול ההצגה בבאר שבע. כתגובת נגד ארגוני היוצרים החרימו את התיאטרון במשך חודש, ובנוסף 67 אמנים בכירים חתמו על עצומה נגד התיאטרון. ביוני 2023 הודיע על סיום עבודתו בערוץ 7. גוטליב למד בקריה האקדמית אונו תואר במשפטים, גרוש ואב לבן, ומתגורר בעיר לוד. מדיה וקבצים בנושא יהונתן גוטליב בוויקישיתוף יהונתן גוטליב, ברשת החברתית פייסבוק יהונתן גוטליב, ברשת החברתית אקס (טוויטר) יהונתן גוטליב, ברשת החברתית אינסטגרם סלקום מציגה: احتجاج, באתר ערוץ 7, 18 במאי 2021 מוסדות וארגונים מתנתקים מסלקום בעקבות המחאה, באתר ערוץ 7, 18 במאי 2021 השופטת מיכל אגמון גונן תשתתף בכנס שמאל קיצוני, באתר ערוץ 7, 14 באפריל 2022 שופטת בכנס פוליטי: השופטת מיכל אגמון גונן נשלחה לוועדת האתיקה, באתר ערוץ 7, 27 באפריל 2022 בעקבות הפרסום בערוץ 7: השופטת מיכל אגמון גונן ביטלה את השתתפותה בכנס השמאל, באתר ערוץ 7, 3 במאי 2022 שב"ס שוקל לממן למחבלת ניתוח קוסמטי, באתר ערוץ 7, 23 במאי 2022 שב"ס לא יממן את הניתוח הקוסמטי של המחבלת, באתר ערוץ 7, 7 ביוני 2022 עדויות "שוברים שתיקה": תיאטרון בבאר שבע יארח הופעה על "הכיבוש", באתר ערוץ 7, 15 ביוני 2022 לאחר הפרסום בערוץ 7: המופע בבאר שבע על "הכיבוש" - בוטל, באתר ערוץ 7, 16 ביוני 2022 ציוץ של {{ס:שם הדף}} ברשת החברתית אקס (טוויטר), יש לי תואר במשפטים · 3:12 אחה״צ · 7 במרץ 2024
פטריק פייפר

פטריק פייפר (בגרמנית: Patrick Pfeiffer; נולד ב-20 באוגוסט 1999) הוא כדורגלן גרמני ממוצא גנאי המשחק בעמדת הבלם ביאנג בויז ברן. פייפר נולד בהמבורג למשפחה ממוצא גנאי. פייפר התחיל את הקריירה שלו בקבוצת הילדים של ברמפלד ובגיל 14 הצטרף לזו של המבורג. ב-21 במרץ 2018 ערך את הופעת הבכורה שלו בקבוצת המילואים של המועדון בניצחון 1-2 נגד אוטינר. ב-6 באפריל 2019 הבקיע את שער הבכורה שלו בקריירה בניצחון 3-4 נגד וייכה פלנסבורג. בקיץ 2019 הצטרף לדרמשטאדט 98 מהבונדסליגה השנייה. ב-1 בדצמבר ערך את הופעת הבכורה שלו בקבוצה בהפסד 3-1 לארמיניה בילפלד. ב-1 ביוני 2023 חתם לארבע שנים באאוגסבורג. בעונת 2023/24 ערך פייפר 11 הופעות במדי אאוגסבורג. באוגוסט 2024 הושאל ליאנג בויז ברן לעונה אחת. פטריק פייפר, באתר Transfermarkt פטריק פייפר, באתר Soccerway פטריק פייפר, באתר WorldFootball.net פטריק פייפר, באתר FootballDatabase.eu
יום הצבא (פולין)

יום הצבא הפולני או בשמו הרשמי חג הצבא הפולני (בפולנית: Święto Wojska Polskiego) הוא החג הרשמי של הכוחות המזוינים של פולין. החג נחגג מדי שנה ב-15 באוגוסט, יום הניצחון בקרב ורשה שנערך במסגרת המלחמה הפולנית סובייטית, והוא יום שבתון. באותו היום מתקיים במקביל חג עליית מרים. במהלך המלחמה הפולנית-סובייטית, במה שנודע כ"נס על הוויסלה", הצבא הפולני בפיקודו של המרשל יוזף פילסודסקי הדף בהצלחה מתקפה של הצבא האדום מחוץ לוורשה באמצע אוגוסט 1920. תבוסת הצבא הרוסי הבטיחה את הגנתה של הבירה ורשה ולמעשה את הישרדות הרפובליקה הפולנית השנייה שקמה זה לא מכבר. לזכר ניצחון פולין על הצבא האדום, קבע שר הצבא סטניסלב שפטיצקי (פול') את חג החייל (בפולנית: Święta Żołnierza), ב-1923 כחג ציבורי. בהכרזת החג, הצהיר שפטיצקי כי, "ביום השנה לתבוסה הבלתי נשכחת של המתקפה הבולשביקית על ורשה, אנו מכבדים את זכרם של ההרוגים בקרבות עם אויבים לאורך כל הדורות ולמען עצמאות פולין." התאריך 15 באוגוסט נבחר כיוון שהוא עלה בקנה אחד עם מתקפת הערב של דיביזיית ההרים ה-21 על הצבא הסובייטי, מתקפה שבסופו של דבר הובילה לנסיגה כללית של הצבא האדום חזרה לכיוון ברית המועצות ובראייה מקיפה למניעת נפילתה של פולין לידי שלטון קומוניסטי פרו-סובייטי. חג החייל נשאר באופן רשמי בתוקף עד 1947, כאשר הממשלה הקומוניסטית החדשה של הרפובליקה העממית הפולנית הפסיקה את המסורת. בשנת 1950 העבירה מועצת השרים תחת ראש הממשלה יוזף סירנקייביץ' תקנות לשינוי שם החג ליום הצבא הפולני ותאריך החג שונה ל-12 באוקטובר לציון יום השנה של דיביזיית הרגלים הפולנית הראשונה ע"ש תדאוש קושצ'יושקו, שאורגנה על ידי ברית המועצות ונלחמה נגד הצבא הגרמני בקרב לנינו באוקטובר 1943. הדבר במסגרת רצון של הממשלה הפולנית הקומוניסטית למחוק או לכל הפחות להתעלם מהנרטיב ההיסטורי שהתגבש במהלך קיומה של הרפובליקה הפולנית השנייה ובכלל זה של ניצחון צבאי פולני על ברית המועצות והאדרת הפסדו של הצבא האדום. לאחר הקמתה של הרפובליקה השלישית (פולין המודרנית) בעקבות התמוטטות המשטר הקומוניסטי באירועי 1989, אישר ב-30 ביולי 1992 הבית התחתון של הפרלמנט הפולני, הסיים, את החזרת יום הצבא לתאריך ולמשמעות המקוריים של 15 באוגוסט. יום הצבא נחגג ברחבי פולין, עם מצעדים צבאיים, הנצחה לאנשי צבא פולין לדורותיהם, חיילי מילואים וחללים. כיוון שהחג חופף ליום העלייה, הכנסיות ברחבי המדינה מציינות את זכר החללים של צבא פולין. בנוסף, מתקיימים מספר אירועים בנושאי צבאי ברבות מהעיירות והערים הגדולות של המדינה, כולל טקסים, פתיחת מספר בסיסי צבא והדגמות ציוד לציבור הרחב. בבירה וורשה מציינים את החג במספר אירועים ממלכתיים בהשתתפות נשיא פולין שמשמש כמפקד העליון של הכוחות המזוינים ובניהם טקס הענקת דרגות לקצינים בארמון הנשיאות וטקס בהנצחות ליד קבר החייל האלמוני בכיכר פילסודסקי. בנוסף, באופן מסורתי מתקיים בוורשה המצעד הצבאי המרכזי הנערך בדרך כלל לאורך שדרת אוייזדוב (ורשה) (פול'). אנשי שירות פעילים כמו גם מילואים משתתפים באירועים רבים, אליהם מצטרפים לעיתים קרובות מתנדבים המופיעים במדי צבא היסטוריים ששימשו את צבא פולין לאורך הדורות. חג העצמאות הלאומי (פולין) מדיה וקבצים בנושא יום הצבא בוויקישיתוף חג הצבא הפולני, dzieje.pl יום החיילים: "חופש לא ניתן אחת ולתמיד. זה דורש מאמץ יומיומי KFP / ה-12 באוקטובר, יום הצבא הפולני העממי
סקוט (נהר, קליפורניה)

הנהר סקוט (באנגלית: Scott River) הוא יובל באורך של כ-97 קילומטרים של הנהר קלאמת, במחוז סיסקיו בצפון קליפורניה בארצות הברית. מבחינה היסטורית כינו ציידי הפרוות את הנהר "נהר הבונה" (Beaver River), לפני שחברת מפרץ הדסון כמעט הכחידה את הבונה מהאזור בתחילת המאה ה-19. לעמק סקוט (אנ') הגיעו לראשונה (האירופאים הראשונים) סטיבן מיק (אנ'), תומאס מקיי (Thomas McKay), ג'ורג' אדולפוס דוזל (George Adolphus Duzel) ועוד 16 ציידי פרוות מחברת מפרץ הדסון בשנת 1836. בשנת 1850 לבדה, לפי הדיווחים, לכד מיק 1,800 בונים בעמק סקוט, שהיה ידוע אז כעמק הבונה (Beaver Valley). מיק, שצד בכל רחבי המערב, הכריז על עמק הבונה כאחד המקומות הטובים ביותר שראה אי פעם ללכידת בונים וחיות ציד, וחזר לפרוש לגמלאות שם בחוות ג'וסייה דול (Josiah Doll) מ-1871 ועד מותו ב-1889 בגיל 90. גילוי הזהב ב-1850 במהלך הבהלה לזהב בקליפורניה על ידי החלוץ ג'ון וו. סקוט (John W. Scott) בסקוט בר (אנ'), במורד הנהר מעמק סקוט, הביא מחפשי זהב רבים לאזור; התגלית של סקוט הובילה להענקת שמו לעמק והנהר לכבודו. אגן הניקוז של הנהר סקוט משתרע על פני כ-2,080 קמ"ר. כשני שלישים מהקרקע בבעלות פרטית, וכשליש בבעלות ציבורית. כ-45 אחוזים מהקרקע משמשים ליערנות, 40 אחוז למרעה, 13 אחוזים לגידולים ו-2 האחוזים הנותרים מהקרקע משמשים למטרות שונות. מכונות חפירה שפעלו בעמק סקוט בין השנים 1934 ו-1950 גרמו לכמה מהנזקים הבולטים ביותר שנגרמו בתקופת הכרייה. מכונות מחפר יובה (Yuba) גדולות, שהשתמשו גם בכספית לעיבוד חול וחצץ, חפרו חומר בעובי 15 עד 18 מטרים מתחת לערוץ הנהר ומישורי השיטפונות ויצרו ערימות של פסולת כרייה בגובה של יותר מ-8 מטרים במורד הזרם מהיישוב הקטן קאלהאן (אנ'). בשוגר קריק (Sugar Creek), יובל של נהר סקוט שהוא בדרך כלל נחל אכזב, עבדה בטסי סטייפלטון (Betsy Stapleton), בעלת הקרקע המקומית, עם מייקל פולוק (Michael Pollock) ממנהל האוקיינוסים והאטמוספירה הלאומי כדי ליצור "מקביל לסכר בונים" על ידי נעיצה של עמודים לתוך ערוץ הנחל כדי למשוך בונים לבנות סכרים. כעת יש בשוגר קריק בריכות בונים רב-שנתיים בעוד שהנחלים הסמוכים מתייבשים בקיץ ובסתיו. השיטה של פולוק שימשה בהצלחה ביובל ברידג' קריק (Bridge Creek) באורגון, שם הגידול שלאחר מכן בסכרי בונים הוביל לעלייה דרמטית בשפע טרוטת עין-הקשת. Scott River Watershed Council Erwin G. Gudde, William Bright (2004). California Place Names:The Origin and Etymology of Current Geographical Names. University of California Press. p. 30. ISBN 9780520242173. נבדק ב-23 ינו' 2010. {{cite book}}: (עזרה) Will Harling (2010-11-16). "Restoring Coho Salmon in the Klamath River, One Beaver At A Time". Forest and River News. אורכב מ-המקור ב-2010-11-16. Mcgregor Campbell (22 באוקטובר 2016). "How beavers could help save the western US from a dry future". New Scientist. {{cite journal}}: (עזרה) Pollock, M.M., J.M. Wheaton, N. Bouwes, C. Volk, N. Weber, and C.E. Jordan. (2012). Working with beaver to restore salmon habitat in the Bridge Creek intensively monitored watershed: Design rationale and hypotheses, NOAA Tech. Memo. NMFS-NWFSC-120 (Report). U.S. Dept. Commererce. p. 47.{{cite report}}: תחזוקה - ציטוט: שימוש בפרמטר authors (link)